MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 59042/19.11.2021

**RAPORT DE SPECIALITATE**

la proiectul de hotărâre pentru aprobarea propunerii de criterii pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Satu Mare

În vederea punerii în aplicare a prevederilor Legii nr. 152/1998 privind înființarea Agenției Naționale pentru Locuințe, republicată, cu modificările și completările ulterioare, Consiliile locale trebuie să stabilească măsurile necesare pentru luarea în evidenţă şi analizarea solicitărilor de locuinţe pentru tineri destinate închirierii.

Stabilirea solicitanţilor care vor avea acces la locuinţe, a ordinii de prioritate în soluţionarea cererilor, precum şi repartizarea locuinţelor pentru tineri, destinate închirierii, se vor realiza în mod obligatoriu după criterii care vor respecta criteriile-cadru cuprinse în Anexa nr. 11 la H.G. nr. 962/2001 cu modificările și completările ulterioare.

 Prin Hotărârea Consiliului Local nr. 124/30.05.2019 s-au aprobat criteriile pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Satu Mare, însă prin H.G. nr. 1174/2021 privind modificarea și completarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, aprobate prin HG nr.962/2001, acestea au fost modificate drept urmare se impune aprobarea criteriilor așa cum au fost modificate de actul normativ.

Aceste criterii se adoptă într-o primă etapă sub formă de propuneri ce se transmit către Ministerul Dezvoltării Regionale şi Administrației Publice, însoţite de hotărârea Consiliului local prin care au fost aprobate, urmând ca forma finală a criteriilor să se adopte după primirea avizului favorabil al Ministerului Dezvoltării Regionale şi Administrației Publice.

Date fiind aceste considerente, înaintăm Consiliului local al municipiului Satu Mare, prezentul proiect de hotărâre cu propunere de aprobare.

Șef serviciu

Faur Mihaela

Faur Mihaela/2ex